Д О Г О В О Р

за възлагане на обществена поръчка

Днес  ……….....г.,  в град Момчилград, между:

НЧ "НОВ ЖИВОТ-1926", гр. Момчилград, ул. „Момчил войвода” № 2, , ЕИК по БУЛСТАТ 108039383, представлявана от КАМБЕР КАМБЕР - ПРЕДСЕДАТЕЛ НА НЧ "НОВ ЖИВОТ-1926", ВЪЗЛОЖИТЕЛ 

и

от друга страна…………………………………………………………,
 наричан по-долу за краткост - ИЗПЪЛНИТЕЛ 

на основание чл. 112 от Закона за обществените поръчки и Заповед №……………………. г. на ПРЕДСЕДАТЕЛ НА НЧ "НОВ ЖИВОТ-1926"и във връзка с Решение за определяне на изпълнител №……/…………се подписа настоящият договор за следното:
І.
ПРЕДМЕТ НА ДОГОВОРА
Чл.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва доставка на ………………………………………………………………./ посочва се обособената позиция/ , наричана за краткост по-долу „ДОСТАВКАТА”;
ІІ.
СРОК И УСЛОВИЯ ЗА ВЛИЗАНЕ В СИЛА НА ДОГОВОРА
Чл.2. Настоящият Договор се сключва за срок до 30 (тридесет) календарни дни, считано от датата на подписване на настоящия договор.
ІII.
ЦЕНИ И НАЧИН НА ПЛАЩАНЕ 

Чл.3.(1) Максималната стойност на договора е …………………..лв. (словом) без вкл. ДДС или ………………….  лв. (словом) с вкл. ДДС / според обособената позиция/. 
(2) Доставените стоки се заплащат по единични цена за всеки продукт с включен ДДС, в зависимост от доставените количества, съгласно Техническата спецификация на Възложителя, Техническото и Ценово предложение на Изпълнителя. Цената, която Възложителят се задължава да заплаща на Изпълнителя за извършените доставки на стоките, е крайната доставна цена с ДДС и включва всички разходи за доставка и монтажа на стоките на Изпълнителя, включително, но не само – стойността на стоките, транспортни разходи, застраховки, данъци, такси, и други. Посочените в настоящия договор единични и общи цени остават непроменени за срока на действието му..
 (3) Авансово плащане в размер до 50% (петдесет процента) от стойността на сключения договор, платимо в срок до 30 (тридесет) дни при едновременното наличие на следните предпоставки:
- получено от Изпълнителя писмо от Възложителя за възлагане и стартиране на дейностите по договора;

- получено авансово плащане по Договор за безвъзмездна финансова помощ № №09/07/0/00615, сключен между ДФЗ – РА и Възложителя;

- издадена фактура от Изпълнителя.
(4) Окончателно плащане – в размер на разликата между действително извършените и приети доставки и платения аванс, в срок до 30 (тридесет) дни след представяне на приети протоколи за извършена доставка и приет монтаж от страна на Възложителя и издаването на фактура от Изпълнителя на Възложителя.

(5) Заплащането на всяка доставка е след извършване на доставката на заявените стоки, на база на приемо- предавателен протокол, удостоверяващ приемането на стоката и извършен монтаж, подписан от оправомощени представители на страните и съдържащ видовете, количеството,  тяхната единична и обща цена, както и представени оригинална фактура, съдържаща данни за доставката и всички необходими законови реквизити, и гаранционна карта, указания за използване и сертификати. При изготвяне на разходо оправдателни документи, Изпълнителят задължително вписва текста: „Разходът е по договор за предоставяне на безвъзмездна финансова помощ № №09/07/0/00615 по Програма за развитие на селските райони 2014-2020 г., съфинансирана от Европейския земеделски фонд за развитие на селските райони“. При липса на някой от изискуемите реквизити, Възложителят има право да откаже извършването на плащането до представяне на фактура, съответстваща на изискванията. В този случай, срокът за извършване на плащане към Изпълнителя започва да тече от датата на представяне на фактура, съответстваща на изискванията.
(6) Разплащането по настоящия договор ще се извършва в български лева, по посочена от ИЗПЪЛНИТЕЛЯ банкова сметка както следва:
-  Обслужваща банка: 
- IBAN: 
- BIC: 
(7) Финансирането е по Договор №09/07/0/00615 по подмярка 7.2.   "Инвестиции   в   създаването,   подобряването   или разширяването на всички видове малка по мащаби инфраструктура" от ПРСР (2014-2020г.  по проекти  финансирани от ДФЗ – РА по ПРСР 2014-2020
Чл.4. По време на действие на договора оферираната в Ценово предложение на ИЗПЪЛНИТЕЛЯ цена на артикули не се променя. 

ІV. КАЧЕСТВО НА ДОСТАВЯНИТЕ МАТЕРИАЛИ. РЕКЛАМАЦИИ
Чл.5. (1) ИЗПЪЛНИТЕЛЯТ доставя качествени материали, обзавеждане и оборудване, годни за употреба според предназначението им.
 (2) Доставяните от ИЗПЪЛНИТЕЛЯ материали, обзавеждане и консумативи и оборудване, следва да бъдат нови, оригинални и нерециклирани от известен произход, да бъдат произведени от качествени материали, осигуряващи нормална и безпроблемна експлоатация за периода на ползването им и да отговарят на Европейските стандарти за съответния вид продукт (ако има такива приложими за него).
(3) Рекламациите за количество и качество се предявяват от ВЪЗЛОЖИТЕЛЯ или от негов упълномощен представител на ИЗПЪЛНИТЕЛЯ.

(4) ИЗПЪЛНИТЕЛЯТ в срок от 24 (двадесет и четири) часа от подаване на сигнал за рекламация допълва количеството на доставката и/или подменя некачествените материали, обзавеждане  и оборудване с качествени за своя сметка.

V.
ПРАВА И ЗАДЪЛЖЕНИЯ НА ИЗПЪЛНИТЕЛЯ 
Чл.6.
(1) ИЗПЪЛНИТЕЛЯТ се задължава: 

1.
Да изпълнява поръчките в срок и да доставя стоките, отговарящи на изискванията за качество, съгласно Раздел IV от настоящия договор, на мястото на доставка, а именно в обектите на ВЪЗЛОЖИТЕЛЯ.

2. Да издава оригинални фактури за полученото от ВЪЗЛОЖИТЕЛЯ, съгласно изискванията на чл. 3 от настоящия договор.
       3. Да уведомява ВЪЗЛОЖИТЕЛЯ в посочените в договора срокове при: невъзможност или забавяне на изпълнението на задълженията му по Договора; промяна в лицата, които го представляват или са упълномощени да извършват действия по изпълнението на този Договор; промяна в данните по регистрация, в данните, необходими за издаване на данъчни фактури и др. 

        4. Да предоставя на ВЪЗЛОЖИТЕЛЯ поисканите от него и уговорени в този Договор информация, данни или документи по начина и в сроковете, посочени в Договора. 

 5. Да заплаща разходите по доставката, монтажа, изпитване и ремонт ако настъпи увреждане през времето на гаранционния период. 
        6. След всяка изпълнена заявка да издава на представителите на ВЪЗЛОЖИТЕЛЯ данъчна фактура за доставеното количество и да му предостави сертификат за качество на продуктите. Количеството, вписано в данъчната фактура следва да съвпада с общата сума на доставените продукти по експедиционна бележка, удостоверяваща вида, количеството и състоянието на доставените канцеларски материали в момента на приемането им.
7. При повреда на оборудването да осигури сервиз на място, не по-късно от 24 часа след заявяване на повредата. В случай, че посоченият срок изтича в неработен ден да се счита, че същият изтича в 17:00 часа на първия работен ден.
8. Гаранционният срок на доставеното оборудване да е не по-кратък от 24 месеца, считано от дата на доставката.

9. Реакцията за гаранционното обслужване да се извършва в рамките на 1 (един) работен ден.
10. Оборудването да е придружено с гаранционна карта.
11. Сключи договор/и за подизпълнение с посочените в офертата му подизпълнители, в случай, че е посочил такива и да предостави оригинален екземпляр на ВЪЗЛОЖИТЕЛЯ.
(2) ИЗПЪЛНИТЕЛЯТ има право:

1. Да иска от ВЪЗЛОЖИТЕЛЯ необходимо съдействие за изпълнение на предмета на договора.

2. Да получи договореното възнаграждение при условията на настоящия договор.
VІ.
ПРАВА И ЗАДЪЛЖЕНИЯ НА ВЪЗЛОЖИТЕЛЯ. 
Чл.7.(1)
ВЪЗЛОЖИТЕЛЯТ се задължава: 

1. Да окаже необходимото съдействие на ИЗПЪЛНИТЕЛЯ за осъществяване на задълженията му по договора.
     2. Да изпраща писмена заявка за видовете и количествата материали.
3.Да заплати на ИЗПЪЛНИТЕЛЯ съответното възнаграждение за изпълнената доставка, по начина и в сроковете, определени в раздел III-ти от настоящия договор.
4. При всяка доставка да подпишат и подпечатат експедиционна бележка, удостоверяваща вида, количеството и състоянието на доставените материали в момента на приемането им и да предоставят екземпляр от същата на ИЗПЪЛНИТЕЛЯ.

Чл.8.
В случай на неизпълнение клаузите на настоящия договор или изпълнение разминаващо се с представената от страна на ИЗПЪЛНИТЕЛЯ оферта, ВЪЗЛОЖИТЕЛЯТ има право да прекрати настоящия договор с едномесечно предизвестие, като задържи внесената гаранция. 
             Чл.9. (1) ВЪЗЛОЖИТЕЛЯТ има право:

1. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители, в случай, че ще ползва такива.

2. ВЪЗЛОЖИТЕЛЯТ има право да приеме от ИЗПЪЛНИТЕЛЯ доставените в срок, количество и качество материали, чрез подписване на приемателно-предавателен протокол.

3. ВЪЗЛОЖИТЕЛЯТ  има право, когато ИЗПЪЛНИТЕЛЯТ се е отклонил от изискванията за доставка по настоящия договор, да откаже приемането на част или цялото количество материали, както и да откаже да заплати съответното възнаграждение, докато ИЗПЪЛНИТЕЛЯТ не изпълни своите задължения съгласно договора. 


(2) За установяване на отклоненията и недостатъците се съставя и подписва констативен протокол.


(3) Констатираните по реда на предходната алинея отклонения и недостатъци се поправят от ИЗПЪЛНИТЕЛЯ, за негова сметка в срок от 24 часа /двадесет и четири/ от подписване на констативния протокол.

(3) ВЪЗЛОЖИТЕЛЯТ не носи отговорност за действия и/или бездействия на Изпълнителя или неговите подизпълнители в рамките на обекта, в резултат на което възникват:


- смърт или злополука, на което и да било физическо лице при изпълнение предмета на договора. 


- загуба или нанесена вреда на каквото и да било имущество в обекта, вследствие извършваните работи.
VIІ.
ГАРАНЦИЯ ЗА ИЗПЪЛНЕНИЕ
Чл.10.(1)
ИЗПЪЛНИТЕЛЯТ се задължава при подписването на настоящия договор да представи парична сума, банкова гаранция за изпълнение или застраховка, която обезпечава изпълнението чрез покритие на отговорността на ИЗПЪЛНИТЕЛЯ в размер на  ………………. лв. (словом), представляваща 3% от стойността на договора без включен ДДС, като срока на дeйствието й следва да надвишава срока на действие на договора с 30 календарни дни.

 (2)
ВЪЗЛОЖИТЕЛЯТ има право да усвои изцяло или част от Гаранцията за изпълнение на договора при неточно изпълнение на задължения по Договора от страна на ИЗПЪЛНИТЕЛЯ.
(3)
При едностранно прекратяване на Договора от ВЪЗЛОЖИТЕЛЯ поради виновно неизпълнение на задължения на ИЗПЪЛНИТЕЛЯ по Договора, сумата от Гаранцията за изпълнение на договора се усвоява изцяло като обезщетение за прекратяване на Договора;

(4)
Възложителят освобождава гаранцията за изпълнение в срок до 20 (двадесет) работни дни след изтичане срока на договора, освен ако не са налице условия за нейното задържане. При освобождаване на гаранцията за изпълнение на ИЗПЪЛНИТЕЛЯ не се дължат лихви.

VIІІ.
ПРЕХВЪРЛЯНЕ НА СОБСТВЕНОСТТА И РИСКА 
Чл.11.
Прехвърлянето на правото на собственост върху доставените количества материали, обзавеждане и оборудване се осъществява в момента на постъпването на тези количества в мястото на доставка.
Чл.12. ИЗПЪЛНИТЕЛЯТ поема всички разходи, свързани с доставянето на материали, обзавеждане и оборудване и носи риска от недоставянето на договорените количества в мястото на доставка. 

ІХ.
НЕИЗПЪЛНЕНИЕ И НЕУСТОЙКИ. 
Чл.13.(1) При пълно неизпълнение на поето с настоящия договор задължение, ИЗПЪЛНИТЕЛЯТ заплаща на ВЪЗЛОЖИТЕЛЯ неустойка, в размер от 30% (тридесет процента) от цената на договора.

(2) При частично неизпълнение на поетото с настоящия договор задължение, ИЗПЪЛНИТЕЛЯТ заплаща неустойка на ВЪЗЛОЖИТЕЛЯ, в размер на 30% (тридесет процента) от стойността на неизпълнената част. При некачествено изпълнение, ИЗПЪЛНИТЕЛЯТ заплаща неустойка на възложителя в размер на 30% (тридесет процента) от стойността на некачествено извършените работи. 

Чл.14. (1)  Прилагането на горните санкции не отменя правото на ВЪЗЛОЖИТЕЛЯ да предяви иск срещу ИЗПЪЛНИТЕЛЯ за претърпени щети и пропуснати ползи, съгласно действащото законодателство в Република България.

(2)  ВЪЗЛОЖИТЕЛЯТ има право да се удовлетвори от внесената гаранция за изпълнение на поръчката по отношение на вземания, възникнали на основание на настоящия договор.

(3)  ВЪЗЛОЖИТЕЛЯТ извън санкциите по чл.10 от настоящия договор, има право да задържи гаранцията за изпълнение на поръчката:

1. при прекратяване на настоящия договор по вина на ИЗПЪЛНИТЕЛЯ;

2. при прекратяване регистрацията на ИЗПЪЛНИТЕЛЯ (в случай, че същият е юридическо лице).

(4) Гаранцията за изпълнение на поръчката се освобождава, в срок от 20 (двадесет) работни дни, при прекратяване на договора, на основание чл.15, т. 1 и т.2 от настоящия договор и/или прекратяване на договора по вина на ВЪЗЛОЖИТЕЛЯ.
Х.
ПРЕКРАТЯВАНЕ НА ДОГОВОРА. 
Чл.15.(1) Настоящият договор се прекратява в следните случаи: 

1. С изтичане срока на действие на договора. 

2.
По взаимно съгласие на страните, изразено в писмена форма;

3.
При настъпване на обективна невъзможност за изпълнението му, за която и да е от страните;

4. При изчерпване на финансовия ресурс, посочен в Раздел ІІІ, чл.3, ал.1 от настоящия договор.

5.
Едностранно, от ВЪЗЛОЖИТЕЛЯ, без предизвестие, при виновно неизпълнение на задълженията, възложените с настоящия договор от страна на ИЗПЪЛНИТЕЛЯ.
6.
При прекратяване, ликвидация или обявяване в несъстоятелност на ИЗПЪЛНИТЕЛЯ.
7. Забави изпълнението на някое от задълженията си по договора с повече от 20 (двадесет) работни дни.

8. Когато ИЗПЪЛНИТЕЛЯТ не отстрани допуснатите недостатъците и отклоненията в работата си в определения срок.

9. Когато ИЗПЪЛНИТЕЛЯТ системно не изпълнява задълженията си по договора.

10.Когато е необходимо съществено изменение на поръчката, което не позволява договорът да бъде изменен на основание чл. 116, ал. 1 ЗОП.
11. Когато се установи, че по време на провеждане на процедурата за възлагане на поръчката за изпълнителя са били налице обстоятелства по чл. 54, ал. 1, т. 1 ЗОП, въз основа на които е следвало да бъде отстранен от процедурата.

12. Поръчката не е следвало да бъде възложена на ИЗПЪЛНИТЕЛЯ поради наличие на нарушение, постановено от Съда на Европейския съюз в процедура по чл. 258 ДФЕС.
            (2) В случаите по ал. 1, т.11 и т.12 ВЪЗЛОЖИТЕЛЯТ не дължи обезщетение за претърпените вреди от прекратяването на договора или рамковото споразумение.
(3) ВЪЗЛОЖИТЕЛЯТ може да прекрати договора, ако в резултат на обстоятелства, възникнали след сключването му, не е в състояние да изпълни своите задължения.

         Чл.16.
Страните не се освобождават от задължение да уредят всички финансови задължения възникнали преди прекратяване на договора.
ХI.
ОБЩИ УСЛОВИЯ
Чл.17.
Договорът влиза в сила при условията на чл. 2 от настоящия договор.
Чл.18.
Изменение на договора за обществена поръчка се допуска по изключение в случаите, регламентирани в чл. 116 от ЗОП.
Чл.19.
Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговска дейност, технически процеси, проекти или финанси на страните или във връзка с ноу-хау, изобретения, полезни модели или други права от подобен характер свързани с изпълнението на договора. Това правило не се прилага по отношение на задължителната информация, която възложителят следва да представи на Агенцията по обществени поръчки съобразно реда, предвиден в ЗОП.
Чл.20.
Адресите за кореспонденция между страните по настоящия договор са както следва:

За ВЪЗЛОЖИТЕЛЯ: Читалище „ Нов живот – 1926”
гр. Момчилград, ул. „Момчил войвода” № 2
· За ИЗПЪЛНИТЕЛЯ: ……………………………………………………..
Чл.21. Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната. В противен случай всяко изпратено съобщение се смята за получено, считано от датата на изпращането му, ако е изпратено на последния известен адрес.

Чл.22.
Всички допълнително възникнали въпроси след подписването на договора и свързани с неговото изпълнение ще се решават от двете страни в дух на добра воля с двустранни писменни споразумения, които не могат да променят или допълват елементите на договора в нарушение на чл. 112, ал. 4 от ЗОП.
Чл.23.
Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писменни споразумения, а при непостигане на съгласие, при възникване на имуществени спорове, на основание чл. 117, ал. 2 от ГПК, страните се договарят евентуалните съдебни спорове да се разглеждат пред БРС или БОС, съобразно правилата на родовата подсъдност.
Чл.24. Неразделна част от настоящия договор е офертата на изпълнителя от проведената процедура.
Чл.25.
За случаи, неуредени с разпоредбите на настоящия договор, се прилагат разпоредбите на действащото законодателство на Република България.

Настоящият договор се състави и подписа в четири еднообразни екземпляра – три за възложителя и един за изпълнителя.

ВЪЗЛОЖИТЕЛ:




   ИЗПЪЛНИТЕЛ:

НЧ "НОВ ЖИВОТ-1926"                                          
ПРЕДСТАВЛЯВАЩ:

К. КАМБЕР – 
ПРЕДСЕДАТЕЛ НА НЧ "НОВ ЖИВОТ-1926"

